PATVIRTINTA

Vilniaus universiteto studijų prorektoriaus

2020 m. gruodžio 11 d. įsakymu Nr. R-499

(Vilniaus universiteto studijų prorektoriaus 2021 m. rugpjūčio 16 d. įsakymo Nr. R-298redakcija)

**MINIMALŪS REIKALAVIMAI IR KONKURSINIO BALO SKAIČIAVIMO METODIKA STOJANTIESIEMS Į VILNIAUS UNIVERSITETO PIRMOSIOS PAKOPOS IR VIENTISŲJŲ STUDIJŲ PROGRAMAS 2021–2022 STUDIJŲ METAIS**

**I SKYRIUS**

**BENDROSIOS NUOSTATOS**

1. Minimalūs reikalavimai ir konkursinio balo skaičiavimo metodika stojantiesiems į Vilniaus universiteto pirmosios pakopos ir vientisųjų studijų programas 2021–2022 studijų metais (toliau – Reikalavimai) nustato minimalius reikalavimus ir konkursinio balo skaičiavimo metodiką asmenims, kurie gali būti priimami studijuoti Vilniaus universitete (toliau – Universitetas) 2021–2022 studijų metais.
2. Reikalavimai gali būti koreguojami atsižvelgiant į keičiamus ir naujai tvirtinamus Lietuvos Respublikos ir Universiteto teisės aktus.

**II SKYRIUS**

**MINIMALŪS REIKALAVIMAI STOJANT Į PIRMOSIOS PAKOPOS IR VIENTISŲJŲ STUDIJŲ PROGRAMAS**

1. Į pirmosios pakopos ir vientisųjų studijų programas Universitete gali būti priimami asmenys, atitinkantys šiuos **minimalius reikalavimus**:
	1. Konkursinis balas apskaičiuojamas pagal Stojančiųjų į pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinės eilės sudarymo 2021 metais tvarkos aprašą, patvirtintą Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1862 „Dėl stojančiųjų į pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinės eilės sudarymo 2021 metais tvarkos aprašo patvirtinimo“ (toliau – Stojančiųjų konkursinės eilės sudarymo tvarkos aprašas) ir yra ne mažesnis kaip **5,4**. Stojantiesiems į studijų programą „Kiekybinė ekonomika“ (anglų k.)konkursinis balas yra ne mažesnis kaip **7,2**. Minimalus konkursinis balas taikomas visiems stojantiesiems, įskaitant ir tuos, kurių vidurinį išsilavinimą liudijančiame dokumente įrašyta „Brandos egzaminų nelaikė (atleistas)“.
	2. **2021 metais** Lietuvoje įgijusiems vidurinį išsilavinimą:
		1. Stojantiems į valstybės finansuojamas ir valstybės nefinansuojamas su studijų stipendija vietas:
			1. išlaikyti **tris** valstybinius brandos egzaminus (toliau – VBE):
			2. lietuvių kalbos ir literatūros VBE, stojantiesiems į visų krypčių grupių programas;
			3. matematikos VBE, stojantiesiems į visų krypčių grupių, išskyrus menų studijų krypčių grupės programas;
			4. stojančiojo laisvai pasirenkamas VBE;
			5. **penkių** dalykų geriausių metinių įvertinimų aritmetinis vidurkis, kuris, suapvalintas iki sveiko skaičiaus, yra ne mažesnis negu **7:**
				1. lietuvių kalba ir literatūra
				2. gimtoji kalba (baltarusių arba lenkų, arba rusų, arba vokiečių);
				3. užsienio kalba;
				4. matematika;
				5. istorija arba geografija, arba integruotas istorijos ir geografijos kursas;
				6. biologija arba fizika, arba chemija, arba integruotas gamtos mokslų kursas;
				7. meninio ugdymo srities dalykas arba technologijų programos krypties dalykas, arba integruotas menų ir technologijų kursas, arba specializuoto ugdymo krypties (dailės arba inžinerinio, arba meninio, arba muzikos) programos dalykas;
				8. fizinio ugdymo arba pasirinktos sporto šakos, arba specializuoto ugdymo krypties (sporto) programos dalykas;
		2. Stojantiems į valstybės nefinansuojamas studijų vietas – išlaikytas bent vienas bet kurio dalyko valstybinis brandos egzaminas;
	3. **2020 ir 2019 metais** Lietuvoje įgijusiems vidurinį išsilavinimą:
		1. stojantiems į valstybės finansuojamas ir valstybės nefinansuojamas su studijų stipendija vietas:
			1. išlaikyti **tris** valstybinius brandos egzaminus (toliau – VBE):
			2. lietuvių kalbos ir literatūros VBE, stojantiesiems į visų krypčių grupių programas;
			3. užsienio (anglų, vokiečių ar prancūzų) kalbos VBE, išlaikytas ne žemesniu kaip B1 lygiu, stojantiesiems į visų krypčių grupių programas;
			4. matematikos VBE, stojantiesiems į visų krypčių grupių, išskyrus menų studijų krypčių grupės programas;
			5. **penkių** dalykų geriausių metinių įvertinimų aritmetinis vidurkis, kuris, suapvalintas iki sveiko skaičiaus, yra ne mažesnis negu **7**:
				1. lietuvių kalba ir literatūra;
				2. gimtoji kalba (baltarusių arba lenkų, arba rusų, arba vokiečių);
				3. užsienio kalba;
				4. matematika;
				5. istorija arba geografija, arba integruotas istorijos ir geografijos kursas;
				6. biologija arba fizika, arba chemija, arba integruotas gamtos mokslų kursas;
				7. meninio ugdymo srities dalykas arba technologijų programos krypties dalykas, arba integruotas menų ir technologijų kursas, arba specializuoto ugdymo krypties (dailės arba inžinerinio, arba meninio, arba muzikos) programos dalykas;
				8. bendroji kūno kultūra arba pasirinkta sporto šaka, arba specializuoto ugdymo krypties (sporto) programos dalykas;
		2. Stojantiems į valstybės nefinansuojamas studijų vietas – išlaikytas bent vienas bet kurio dalyko valstybinis brandos egzaminas.
	4. **2018 metais** Lietuvoje įgijusiems vidurinį išsilavinimą:
		1. stojantiems į valstybės finansuojamas ir valstybės nefinansuojamas su studijų stipendija vietas – išlaikyti trys valstybiniai brandos egzaminai: lietuvių kalbos ir literatūros, užsienio kalbos (anglų, vokiečių arba prancūzų) B1 lygiu (bent 16 balų įvertinimu) ir matematikos (bent **16 balų** įvertinimu, jei pretenduoja į **humanitarinių mokslų** studijų krypčių grupių programas; bent **25 balų** įvertinimu, jeigu pretenduoja į **kitų** studijų krypčių grupių programas);
		2. stojantiems į valstybės nefinansuojamas studijų vietas – išlaikytas bent vienas bet kurio dalyko valstybinis brandos egzaminas;
		3. stojantiems į valstybės finansuojamas ir valstybės nefinansuojamas su studijų stipendija vietas alternatyviai taikomi Reikalavimų 3.2 arba 3.3 papunkčiuose nurodyti minimalūs reikalavimai (skaičiuojamas stojančiajam palankesnis variantas).
	5. **2017 ir 2016 metais** Lietuvoje įgijusiems vidurinį išsilavinimą:
		1. stojantiems į valstybės finansuojamas ir valstybės nefinansuojamas su studijų stipendija vietas – išlaikyti trys valstybiniai brandos egzaminai: lietuvių kalbos ir literatūros, užsienio kalbos (anglų, vokiečių arba prancūzų) B1 lygiu (bent 16 balų įvertinimu) ir matematikos;
		2. stojantiems į valstybės nefinansuojamas studijų vietas – išlaikytas bent vienas bet kurio dalyko valstybinis brandos egzaminas.
	6. **2015 metais** Lietuvoje įgijusiems vidurinį išsilavinimą:
		1. stojantiems į valstybės finansuojamas ir valstybės nefinansuojamas su studijų stipendija vietas – išlaikyti du valstybiniai brandos egzaminai: lietuvių kalbos ir literatūros bei užsienio kalbos (anglų, vokiečių arba prancūzų) B1 lygiu (bent 16 balų įvertinimu);
		2. stojantiems į valstybės nefinansuojamas studijų vietas – vidurinį išsilavinimą patvirtinantis dokumentas.
	7. **2014 ir ankstesniais metais** Lietuvoje įgijusiems vidurinį išsilavinimą, taip pat vidurinį išsilavinimą įgijusiems užsienio šalių institucijose, pagal tarptautinių organizacijų ar užsienio valstybių švietimo programas, atleistiems nuo brandos egzaminų dėl ligos arba turintiems įgytų ar įgimtų sutrikimų – vidurinį išsilavinimą patvirtinantis dokumentas.
2. Stojantiesiems į ugdymo mokslų studijų krypčių grupės studijų programas, kurias baigus suteikiama pedagogo kvalifikacija, vadovaujantis Motyvacijos įvertinimo turinio ir vykdymo tvarkos aprašu, patvirtintu Lietuvos Respublikos švietimo ir mokslo ministro 2011 m. gegužės 26 d. įsakymu Nr. V-917 „Dėl Motyvacijos įvertinimo turinio ir vykdymo tvarkos aprašo“ (su vėlesniais pakeitimais), privalomas motyvacijos įvertinimas.
3. Stojantiesiems į ugdymo mokslų studijų krypčių grupės pedagogikos krypties studijų programas, kurios ruošia meno krypties mokytojus (toliau – meno pedagogika), pagrindinis dalykas yra stojamasis egzaminas, kurio svertinis koeficientas yra 0,7. Vietoje stojamojo egzamino į meno pedagogikos studijų programas įskaitomas ir atitinkamos meno studijų krypties stojamasis egzaminas.
4. Stojantiesiems į sporto krypties ir fizinio aktyvumo mokytojų rengimo studijų programas į konkursinį balą įskaičiuojami sporto pasiekimai, vadovaujantis Sporto nacionalinių ir tarptautinių pasiekimų vertinimo tvarkos aprašo, patvirtinto Lietuvos Respublikos švietimo ir mokslo ministro 2014 m. kovo 10 d. įsakymu Nr. V-190 „Dėl Sporto nacionalinių ir tarptautinių pasiekimų vertinimo tvarkos aprašo patvirtinimo“ (su vėlesniais pakeitimais), nustatyta tvarka.

**III SKYRIUS**

**KONKURSINIS BALAS**

1. Konkursinis balas (toliau – KB) apskaičiuojamas susumavus perskaičiuotų mokomųjų dalykų brandos egzaminų ir (ar) metinių pažymių bei jų svertinių koeficientų, nurodytų Priėmimo į Universiteto studijų programas taisykles (toliau – Taisyklės) įgyvendinančiuose teisės aktuose (Konkursinio balo sandaroje stojantiesiems į Vilniaus universiteto pirmosios pakopos ir vientisųjų studijų programas 2021–2022 studijų metais ir Studijų programų sąraše, konkursinio balo sandaroje ir priėmimo terminuose stojantiesiems į Vilniaus universiteto pirmosios pakopos ir vientisųjų studijų programas tiesioginio priėmimo metu 2021–2022 studijų metais), sandaugas pagal formulę:

**KB = IE \* 0,4 + IIE/m \* 0,2 + IIIE/m \* 0,2 + IVE \* 0,2**

kurioje:

**IE** – perskaičiuotas pirmojo dalyko brandos egzamino įvertinimas;

**IIE/m** – perskaičiuotas antrojo dalyko brandos egzamino įvertinimas arba metinis pažymys;

**IIIE/m** – perskaičiuotas trečiojo dalyko brandos egzamino įvertinimas arba metinis pažymys;

**IVE** – perskaičiuotas lietuvių kalbos ir literatūros valstybinio brandos egzamino įvertinimas (arba kito dalyko, numatyto vietoj lietuvių kalbos ir literatūros, brandos egzamino įvertinimas arba metinis pažymys).

Prie gautos sumos pridedami papildomi balai, nurodyti Reikalavimų 15 ir 16 punktuose. Bendra papildomų balų, nurodytų Reikalavimų 15 punkte, vertė negali viršyti 2,5 balo.

**IV SKYRIUS**

**VALSTYBINIŲ BRANDOS EGZAMINŲ ĮVERTINIMŲ PERSKAIČIAVIMAS**

1. Konkursiniam balui apskaičiuoti naudojama dešimtbalė skalė.
2. Kriterinės valstybinių brandos egzaminų vertinimo skalės 16–100 balų įvertinimai perskaičiuojami į konkursinio balo skaičiavimo skalės 4,0–10,0 įvertinimus pagal formulę:

Y(4,0–10,0) = 4,0 + (XVBE(16–100) – 16) \* 0,07143

kurioje:

XVBE(16–100) – VBE įvertinimas 16–100 balų skalėje;

Y(4,0–10,0) – VBE įvertinimas 4,0–10,0 skalėje.

1. Informatikos, inžinerijos, technologijų mokslų ir inžinerijos mokslų studijų krypčių grupėse trečiasis dalykas – kvalifikacijos egzaminas, skirtas įgyti Lietuvos kvalifikacijų sandaros IV lygiui priskirtiną kvalifikaciją (baigusiesiems profesinio mokymo programas iki 2013 metų), teorijos ir praktikos darbo įvertinimo balų aritmetinis vidurkis arba kompetencijų, įgytų siekiant Lietuvos kvalifikacijų sandaros IV lygio kvalifikacijos, teorinės ir praktinės dalies įvertinimo balų aritmetinis vidurkis *–* perskaičiuojamas kaip valstybiniai brandos egzaminai pagal Reikalavimų 7 punktą.
2. Vietoj užsienio kalbų brandos egzaminų gali būti įskaitomi tam tikri tarptautiniai užsienio kalbų egzaminai, kurių sąrašas ir įvertinimų atitikmenys nurodyti Tarptautinių užsienio kalbų egzaminų įvertinimų įskaitymo ir atitikmenų valstybinių užsienio kalbų brandos egzaminų įvertinimams nustatymo tvarkos apraše, patvirtintame Lietuvos Respublikos švietimo ir mokslo ministro 2011 m. kovo 16 d. įsakymu Nr. V-435 „Dėl Tarptautinių užsienio kalbų egzaminų įvertinimų įskaitymo ir atitikmenų valstybinių užsienio kalbų brandos egzaminų įvertinimams nustatymo tvarkos aprašo patvirtinimo“ (su vėlesniais pakeitimais).
3. Jeigu stojančiojo brandos atestate įrašyta „Brandos egzaminų nelaikė (atleistas)“, vietoje nelaikytų brandos egzaminų įvertinimų imami metiniai pažymiai, kurie perskaičiuojami Reikalavimų V skyriuje nurodyta tvarka.

**V SKYRIUS**

**METINIŲ IR MOKYKLINIŲ BRANDOS EGZAMINŲ ĮVERTINIMŲ PERSKAIČIAVIMAS**

1. Dalykų metiniai (tikslinio (T) kurso arba S lygio, išplėstinio (A) kurso arba A lygio), užsienio kalbos dalyko B1 ir B2 mokėjimo lygių kursų įvertinimai, brandos egzaminų (neįskaitytų kaip valstybiniai) įvertinimai perskaičiuojami pagal šią metodiką:

|  |  |
| --- | --- |
| **Įvertinimų skalės** | **Patenkinami įvertinimai** |
| Mokyklinė dešimtbalė skalė | 4 | 5 | 6 | 7 | 8 | 9 | 10 |
| A lygio, S lygio, T lygio dalyko metinis įvertinimas, užsienio kalbos dalyko B1 ir B2 mokėjimo lygių kursų įvertinimas perskaičiuotas kaip valstybinio brandos egzamino įvertinimo atitikmuo | 3,6 | 3,9 | 4,2 | 4,5 | 4,8 | 5,1 | 5,4 |

1. Asmenų, vidurinį išsilavinimą įgijusių iki 2021 m. įskaitytinai, dalykų pažymiai įskaitomi ir perskaičiuojami vadovaujantis Stojančiųjų konkursinės eilės sudarymo tvarkos aprašo 4 priedu.

**VI SKYRIUS**

**PAPILDOMI BALAI, PRIDEDAMI PRIE KONKURSINIO BALO**

1. Papildomi balaiprie konkursinio balo pridedami vadovaujantis Stojančiųjų konkursinės eilės sudarymo tvarkos aprašu, Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. birželio 19 d. įsakymu Nr. V-932 „Dėl Užsienio šalių institucijose ar pagal tarptautinių organizacijų švietimo programas išsilavinimą įgijusių asmenų konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo patvirtinimo“ (su vėlesniais pakeitimais), ir Užsienio lietuvių, įgijusių vidurinį išsilavinimą Lietuvoje, konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašu, patvirtintu Lietuvos Respublikos švietimo, mokslo ir sporto ministro 2017 m. kovo 2 d. įsakymu Nr. V-128 „Dėl užsienio lietuvių, įgijusių vidurinį išsilavinimą Lietuvoje, konkuravimo dėl priėmimo į valstybės finansuojamas studijų aukštosiose mokyklose vietas tvarkos aprašo patvirtinimo“. Papildomi balai suteikiami stojantiesiems į **valstybės finansuojamas, valstybės nefinansuojamas ir vietas su studijų stipendija**:
	1. tarptautinių olimpiadų bei konkursų, nurodytų Stojančiųjų konkursinės eilės sudarymo tvarkos aprašo 3 priede, prizinių vietų laimėtojams: aukso medalis – **2,5 balo**, sidabro medalis – **1,5 balo**, bronzos – **1 balas**; šalies olimpiadų ir konkursų, nurodytų Stojančiųjų konkursinės eilės sudarymo tvarkos aprašo 3 priede, prizinių vietų laimėtojams: I vieta – **1,5 balo**, II vieta – **1 balas**, III vieta – **0,5 balo**; vertinami tik 10 (gimnazijos II–IV) klasių olimpiadų ir konkursų pasiekimai; už to paties dalyko olimpiadą ar tą patį konkursą papildomas balas (didžiausias) skaičiuojamas tik vieną kartą, o už skirtingų dalykų olimpiadas ir skirtingus konkursus skirti papildomi balai sumuojami;
	2. asmenims, kurių pirmojo arba antrojo dalyko brandos darbo įvertinimas ne žemesnis nei 9 – pridedami **0,25 balo**;
	3. užsienio lietuviams(Lietuvos Respublikos piliečiams, ne mažiau kaip 3 metus gyvenantiems užsienyje, ir lietuvių kilmės užsieniečiams, jų vaikams, vaikaičiams, provaikaičiams) pridedamas **1** **papildomas** **balas**, o asmenims, baigusiems žemiau išvardintas mokyklas, – dar **1** **papildomas** **balas**:
		1. Maskvos Jurgio Baltrušaičio bendrojo lavinimo mokykla Nr. 1247 (Rusijos Federacija);
		2. Pelesos vidurinė mokykla lietuvių mokomąja kalba (Baltarusijos Respublika);
		3. Punsko Kovo 11-osios bendrojo lavinimo licėjus (Lenkijos Respublika);
		4. Rimdžiūnų vidurinė mokykla lietuvių dėstomąja kalba (Baltarusijos Respublika);
		5. Rygos lietuvių vidurinė mokykla (Latvijos Respublika);
		6. Vasario 16-osios gimnazija (Vokietijos Federacinė Respublika);
		7. Briuselio II Europos mokykla (tik nuo 2022 mokyklos baigimo metų).
	4. užsienio lietuviams, kurie ne mažiau kaip trejus metus yra gyvenę užsienyje, o atvykę į Lietuvos Respubliką pradėjo mokytis 8–12 klasėje (gimnazijos I–IV) ir įgijusiems vidurinį išsilavinimą Lietuvoje, prie konkursinio balo, apskaičiuoto pagal Stojančiųjų konkursinės eilės sudarymo tvarkos principus, pridedamas **1 papildomas balas**;
	5. asmenims, baigusiems tos pačios švietimo srities profesinio mokymo programas su pagyrimu, pridedamas **1 balas**;
	6. asmenims, baigusiems bazinius karinius mokymus arba atlikus nuolatinę privalomąją karo tarnybą, pridedama **0,5 balo** (stojant į visas studijų programas);
	7. asmenims, dalyvavusiems programų „Erasmus+“, „Europos solidarumo korpusas“ finansuotuose tarptautinės savanoriškos veiklos projektuose arba „Nacionalinėje jaunimo savanoriškos veiklos programoje“, kurioje savanoriška veikla  truko ne mažiau kaip 3 mėnesius, arba „Jaunimo savanoriškos tarnybos“ programoje, kurioje savanoriška veikla truko ne mažiau kaip 6 mėnesius, pridedami **0,25 balo**;
	8. stojantiems į muzikos krypties programas, pridedama **0,15xA** (A – muzikologijos mokyklinio brandos egzamino įvertinimas) **balo**.
2. Asmenims, stojantiems į žemiau išvardytų studijų programų **valstybės nefinansuojamas** vietas, prie konkursinio balo, kuris turi atitikti Reikalavimų 3.1 papunktyje nurodytus reikalavimus, pridedami papildomi balai, jeigu jie:
	1. yra baigę Neakivaizdinę jaunųjų chemikų mokyklą „Pažinimas“ ir stoja į Chemijos ir Biochemijos studijų programas – prie konkursinio balo papildomai pridedama **0,5 balo**;
	2. yra baigę Verslo mokyklos (anksčiau – Vilniaus universiteto Tarptautinio verslo mokyklos) verslumo akademiją ir stoja į Verslo mokyklos studijų programas – prie konkursinio balo papildomai pridedama **0,5 balo**;
	3. yra baigę „Junior Achievement“ Mokomųjų mokinių bendrovių (MMB) programą arba išklausę kursą „Ekonomika ir verslas“ ir stoja į Ekonomikos ir verslo administravimo fakulteto bei Verslo mokyklos studijų programas – prie konkursinio balo papildomai pridedama **0,5 balo**;
	4. yra baigę „Junior Achievement“ Mokomųjų mokinių bendrovių (MMB) programą ir turi „Junior Achievement“ Verslumo įgūdžių pasą ir stoja į Ekonomikos ir verslo administravimo fakulteto studijų programas, Verslo mokyklos studijų programas ir Kauno fakulteto „Ekonomikos ir vadybos“ bei „Finansų ir apskaitos taikomųjų sistemų“ studijų programas – prie konkursinio balo papildomai pridedamas **1 balas**;
	5. yra baigę „Junior Achievement“ Mokomųjų mokinių bendrovių (MMB) programą ir stoja į Kauno fakulteto „Ekonomikos ir vadybos“ bei „Finansų ir apskaitos taikomųjų sistemų“ studijų programas – prie konkursinio balo papildomai pridedama **0,5 balo**;
	6. yra laimėję prizines vietas Nacionaliniame ekonomikos egzamine ir stoja į Ekonomikos ir verslo administravimo fakulteto studijų programas ir Kauno fakulteto „Ekonomikos ir vadybos“ bei „Finansų ir apskaitos taikomųjų sistemų“ studijų programas – prie konkursinio balo papildomai pridedama **0,5 balo**;
	7. yra baigę Filosofijos fakulteto Rytų kalbų mokyklą (RKM) ir stoja į „Azijos studijų“ (Artimųjų Rytų studijų, japonologijos, Pietų Azijos studijų, sinologijos) programą – prie konkursinio balo papildomai pridedama **0,5 balo**, jei išklausyti du bet kurios Azijos ar Artimųjų Rytų kalbos lygiai. Prie konkursinio balo papildomai pridedamas **1 balas**, jei išklausyti keturi bet kurios Azijos ar Artimųjų Rytų kalbos lygiai;
	8. yra baigę papildomojo ugdymo mokyklą „Fizikos olimpas“ arba neakivaizdinę jaunųjų fizikų mokyklą „Fotonas“ ir stoja į Fizikos fakulteto studijų programas – prie konkursinio balo papildomai pridedamas **1 balas**;
	9. yra baigę Jaunųjų istorikų mokyklą (organizuoja Lietuvos mokinių neformaliojo švietimo centras) ir stoja į Istorijos fakulteto studijų programas – prie konkursinio balo papildomai pridedamas **1 balas**;
	10. yra baigę Klasikų akademiją ir stoja į „Klasikinės (lotynų ir senovės graikų) filologijos“ programą – prie konkursinio balo papildomai pridedamas **1 balas**;
	11. yra baigę „VU.Academia.RU“ ir stoja į „Rusų filologijos“ programą – prie konkursinio balo papildomai pridedamas **1 balas**;
	12. yra baigę Baltų akademiją ir stoja į „Lietuvių filologijos“, „Lietuvių filologijos (ir estų / latvių / naujosios graikų / turkų kalbos)“ programą – prie konkursinio balo papildomai pridedamas **1 balas**;
	13. yra išklausę parengiamuosius anglų kalbos kursus Kauno fakultete ir stoja į „Anglų ir kitos užsienio kalbos (švedų kalba)“ ir (ar) „Audiovizualinio vertimo“ programas – prie konkursinio balo papildomai pridedama **0,5 balo**;
	14. yra išklausę parengiamuosius matematikos kursus Kauno fakultete ir stoja į „Ekonomikos ir vadybos“, „Finansų ir apskaitos taikomųjų sistemų“, „Informacijos sistemų ir kibernetinės saugos“ (lietuvių k. ir anglų k.), „Marketingo technologijų“ (lietuvių k. ir anglų k.)programas – prie konkursinio balo papildomai pridedama 0,5 balo;
	15. yra Komunikacijos fakultete organizuojamų žurnalistinių darbų konkurso nugalėtojai (1–3 vietos) ir stoja į „Žurnalistikos“ programą – prie konkursinio balo papildomai pridedama **0,5 balo**;
	16. yra VšĮ Šiaulių universiteto gimnazijos (kodas 195473755) absolventai ir stoja į Vilniaus universiteto Šiaulių akademijos (toliau – VUŠA) studijų programas – prie konkursinio balo papildomai pridedamas **1 balas**;
	17. turi ne mažesnę nei vienų metų studijų kryptį atitinkančią profesinę patirtį ir stoja į VUŠA studijų programas – prie konkursinio balo papildomai pridedamas **1 balas**;
	18. turi savanoriškos veiklos patirtį, išskyrus projektą „Erasmus+“ (nepertraukiama 3 mėn.), projektą „Atrask save“ (nepertraukiama 3 mėn.), Jaunimo savanorišką tarnybą (6 mėn.) ir stoja į VUŠA studijų programas – prie konkursinio balo papildomai pridedamas **1 balas**;
	19. yra Neakivaizdinės jaunųjų fizikų mokyklos „Fotonas“ absolventai ir stoja į VUŠA studijų programas – prie konkursinio balo papildomai pridedamas **1 balas**;
	20. yra Jaunųjų kompiuterininkų mokyklos ar robotikos mokyklos absolventai ir stoja į VUŠA studijų programas – prie konkursinio balo papildomai pridedamas **1 balas**;
	21. yra Lietuvos jaunųjų matematikų mokyklos absolventai ir stoja į VUŠA studijų programas – prie konkursinio balo papildomai pridedamas **1 balas**;
	22. yra atlikę aktyvią meninę, mokslinę, projektinę, sportinę veiklą per paskutinius ketverius metus ir stoja į VUŠA studijų programas – prie konkursinio balo papildomai pridedamas **1 balas**;
	23. turi sporto pasiekimų pagal Sporto nacionalinių ir tarptautinių pasiekimų vertinimo tvarkos aprašą, patvirtintą Lietuvos Respublikos švietimo, mokslo ir sporto ministro 2014 m. kovo 10 d. įsakymu Nr. V-190 „Dėl Sporto nacionalinių ir tarptautinių pasiekimų vertinimo tvarkos aprašo patvirtinimo“ (su vėlesniais pakeitimais) ir stoja į VUŠA studijų programas (išskyrus studijų programą „Kūno kultūros ir sporto pedagogika“) – prie konkursinio balo papildomai pridedamas **1 balas**;
	24. yra Šiaulių universiteto partnerinių gimnazijų ir vidurinių mokyklų, profesinio rengimo centrų absolventai ir stoja į VUŠA studijų programas – prie konkursinio balo papildomai pridedama **0,5 balo**;
	25. yra baigę neformaliojo vaikų švietimo mokyklą ir stoja į tos pačios krypties VUŠA studijų programas – prie konkursinio balo papildomai pridedamas **1 balas**;
	26. yra dalyvavę programoje „Renkuosi mokyti!“ ir stoja į VUŠA ugdymo mokslų krypčių grupės studijų programas, kurias pabaigus suteikiama pedagogo kvalifikacija, – prie konkursinio balo papildomai pridedamas **1 balas**;
	27. turi savanoriškos veiklos patirties dirbant mokytojo padėjėju ugdymo įstaigose ir stoja į VUŠA studijų programą „Specialioji pedagogika ir logopedija“ – prie konkursinio balo papildomai pridedamas **1 balas**;
	28. turi savanorystės patirties dalyvaujant neįgaliųjų nevyriausybinių organizacijų, asociacijų ir pan. veiklose ir stoja į VUŠA studijų programą „Specialioji pedagogika ir logopedija“ – prie konkursinio balo papildomai pridedamas **1 balas**;
	29. Stojantieji į VUŠA studijų programas gali pretenduoti ne daugiau kaip į du iš Reikalavimų 16.16–16.28 papunkčiuose išvardintų kriterijų.
3. Jeigu stojančiųjų konkursiniai balai yra lygūs, pirmumo teisę konkursinėje eilėje turi stojantysis (sąlygos pateikiamos prioriteto mažėjimo tvarka):
	1. kurio brandos (stojamųjų) egzaminų arba sporto pasiekimų įvertinimų, padaugintų iš svertinių koeficientų, suma yra didesnė;
	2. kurio brandos (stojamojo) egzamino arba sporto pasiekimų, turinčių didžiausią svertinį koeficientą, įvertinimas yra didesnis;
	3. kurio pageidavimas nurodytas aukštesniu prioritetu;
	4. kurio lietuvių kalbos ir literatūros, o kai lietuvių kalba ir literatūra yra pagrindinis dalykas – užsienio kalbos, valstybinio brandos egzamino įvertinimas yra didesnis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_